b'\n_START_ARTICLE_\nModra vrtnica za princesko\n_START_PARAGRAPH_\nModra vrtnica za princesko je pravlji\xc4\x8dna veseloigra za otroke, ki jo je napisala slovenska pisateljica Kristina Brenk. Delo je bilo izdano leta 1963.\n_START_SECTION_\nVsebina\n_START_PARAGRAPH_\nPrizori\xc5\xa1\xc4\x8de: Grajski vrt v Ro\xc5\xbenem kraljestvu._NEWLINE_\xc4\x8cas: v\xc4\x8deraj, danes in jutri._NEWLINE_Nor\xc4\x8dek sre\xc4\x8da fanta s pi\xc5\xa1\xc4\x8dalko in ga povabi v Ro\xc5\xbeno kraljestvo, a fant gre naprej po svetu iskat dru\xc5\xbeico. Nor\xc4\x8dek se skrije in pride princeska. Le-ta jo opona\xc5\xa1a in princeska misli, da je odmev in se neizmerno zabava. Vtem pride nor\xc4\x8dek in se pogovarjata. Prihajata kralj in vrtnarica in nor\xc4\x8dek uide, princeska pa mora v grad k uri igranja na gosli. Kralj in vrtnarica se pogovarjata, ona mu re\xc4\x8de, da je dobrega srca. Potem zaupa vrtnarici, da bi rad vzgojil v svojem vrtu modro vrtnico za svojo princesko in da no\xc4\x8de biti ve\xc4\x8d kralj ampak vrtnar. Poklical je princesko in ji rekel, da se mora poro\xc4\x8diti, da bo kraljevala ona. Princeska je privolila, a izvoljenec ji mora na praznik vrtnic prinesti modro vrtnico. To so tudi razglasili po vsem kraljestvu. Fant s pi\xc5\xa1\xc4\x8dalko pa je dobil slu\xc5\xbebo v njihovem grajskem vrtu kot vrtnar. Na praznik je princeska ves dan \xc4\x8dakala na prestolu na fanta z modro vrtnico, a ga ni bilo. Dobila je steklena, narisana in izvezena vrtnica, a te niso bile prave. Kralj je bil \xc5\xbealosten, ker je hotel vrtnariti. Pri\xc5\xa1el je fant s pi\xc5\xa1\xc4\x8dalko in princeska mu je povedala za ro\xc5\xbeo. Utrgal ji je \xc5\xa1ipkov cvet in rekel, da je modra vrtnica. Di\xc5\xa1ala je, dehtela, torej je bila prava. A fant in princeska nista hotela vladati, zato je krono dobil nor\xc4\x8dek, ki je vedno govoril resnico, podnevi in pono\xc4\x8di, poleti in pozimi in ostal je sam in vladal.'